62023CO0312_INF
Ordonanța Curții (Camera a șasea) din 27 mai 2024 –Addiko Bank
(Cauza C‑312/23)
„Trimitere preliminară – Articolul 99 din Regulamentul de procedură al Curții – Răspuns care poate fi în mod clar dedus din jurisprudență – Protecția persoanelor fizice în ceea ce privește prelucrarea datelor cu caracter personal și libera circulație a acestor date – Regulamentul (UE) 2016/679 – Articolul 15 – Dreptul de acces al persoanei vizate la datele cu caracter personal care o privesc și care fac obiectul unei prelucrări – Dreptul de a obține o copie a acestor date – Noțiunea de «copie» – Motivele cererii de acces la datele menționate – Utilizarea datelor pentru inițierea unei acțiuni în justiție”
1.
Protecția persoanelor fizice în ceea ce privește prelucrarea datelor cu caracter personal – Regulamentul (UE) 2016/679 – Dreptul de acces al persoanei vizate la datele sale care fac obiectul prelucrării – Furnizarea unei copii a datelor – Noțiunea de copie – Predare a unei reproduceri fidele și inteligibile a acestor date persoanei vizate – Copie a unor extrase din documente sau chiar a unor documente întregi ori, în plus, a unor extrase din baze de date care conțin printre altele datele menționate – Includere – Condiție
[Regulamentul 2016/679 al Parlamentului European și al Consiliului, considerentul (58), art. 12 alin. (1) și art. 15 alin. (1) și (3); Directiva 95/46 a Parlamentului European și a Consiliului, art. 12 lit. (a)]
(a se vedea punctele 25-29 și 31-33 și dispozitiv 1)
2.
Protecția persoanelor fizice în ceea ce privește prelucrarea datelor cu caracter personal – Regulamentul (UE) 2016/679 – Dreptul de acces al persoanei vizate la datele sale care fac obiectul prelucrării – Dreptul de a obține gratuit o primă copie a datelor sale – Obligația operatorului de a furniza o astfel de copie – Obligația persoanei vizate de a‑și motiva cererea de acces la date care decurge din preambulul regulamentului – Inexistență
[Regulamentul 2016/679 al Parlamentului European și al Consiliului, considerentul (63) prima teză, art. 4 pct. 2 și 7 și art. 15 alin. (1) (și (3)]
(a se vedea punctele 39, 40, 43, 48, 49, 51 și 52 și dispozitiv 2)
Dispozitivul
1)
Articolul 15 alineatul (3) prima teză din Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor)
trebuie interpretat în sensul că
dreptul persoanei vizate de a obține o copie a datelor cu caracter personal care o privesc și care fac obiectul unei prelucrări presupune ca persoanei vizate să îi fie predate o reproducere fidelă și inteligibilă a tuturor acestor date. Acest drept îl presupune pe cel de a obține o copie integrală a documentelor care conțin, printre altele, datele menționate, dacă furnizarea unei astfel de copii este necesară pentru a permite persoanei vizate să verifice exactitatea și exhaustivitatea acestora, precum și pentru a le garanta inteligibilitatea.
2)
Articolul 15 alineatele (1) și (3) din Regulamentul 2016/679
trebuie interpretat în sensul că
obligația de a furniza persoanei vizate, la cerere, o copie a datelor cu caracter personal care o privesc și care fac obiectul unei prelucrări se impune operatorului, chiar și atunci când această cerere este motivată de un alt obiectiv decât cele menționate în considerentul (63) prima teză al acestui regulament.